《旧沧州铁狮二首》
明代·杨文卿

草埋金马没铜驼，到处遣踪《麦秀歌》。
聚铁何人成错误，长年见汝欲摩挲。
吼风泣雨萦愁剧，负燕冠雅受侮多。
我意转销作农器，买牛耕稼夕阳坡。

作者简介：（1436—1497）明浙江鄞县人，字质夫。曾任刑部主事，累官山东提学副使。平居待人宽和，每临事则确然不可夺。为政廉，身后橐无余资，惟图书数箧而已。有《崧畦集》、《笔谈类稿》、《苕溪集》。